La congresul TSD organizat în decembrie 2015, Sturzu nu a mai candidat la un nou mandat deoarece a depășit limita de vârstă admisă în organizația de tineret a PSD, însă i-a cerut noului președinte al partidului, Liviu Dragnea, să respecte statutul partidului și să se suspende din funcție întrucât era condamnat în primă instanță pentru fapte de corupție prin care a încălcat ale legea electorală. La rândul său, Dragnea i-a reproșat lui Sturzu faptul că îi propusese ca în urma incendiului din clubul Colectiv și protestelor care i-au urmat ca el să se retragă din partid și să formeze o mișcare politică fals independentă care apoi să colaboreze electoral cu PSD. Două zile mai târziu, Sturzu a demisionat din PSD și din grupul parlamentar al PSD, acuzând lipsa dorinței de reformă a partidului, nemodernizarea partidului și nedistanțarea lui de comunism, susținând totodată că afirmația lui Dragnea de la congres despre presupusa propunere a lui Sturzu este o minciună.